recursal/SuperWikiNEXT-32B huggingface dataset:
George Pólya, di sekitar tahun 1973
**George Pólya** (lahir Disember 13, 1887 – meninggal September 7, 1985, Di dalam Hungary *Pólya György*) merupakan seorang ahli matematik berbangsa Hungary

Kehidupan dan Kerjaya
---------------------

Beliau telah dilahirkan dengan nama *Pólya György* di Budapest, Hungary, dan telah mati di Palo Alto, California, Amerika Syarikat. Beliau merupakan seorang profesor matematik dari tahun 1914 hingga 1940 di ETH Zürich, Switzerland dan dari tahun 1940 hingga 1953 di Stanford University membawa gelaran Professor Emeritus sehingga akhir hayat dan kerjayanya. Beliau telah menjalani kajian pada banyak pelbagai tajuk matematik, termasuklah siri,  teori nombor, analisis matematik, geometri, aljabar, kombinatorik, dan kebarangkalian
Dalam hari-hari terkemudian beliau, beliau telah menghabiskan usahanya cuba untuk mencirikan kaedah-kaedah yang orang gunakan untuk menyelesaikan masalah, dan untuk mengenalpasti bagaimana penyelesaian masalah sepatutnya diajar dan dipelajari. Beliau telah menulis empat buku mengenai tajuk berkenaan: *Bagaimana Untuk Menyelesaikannya*, *Penemuan Matematik: Pada Pemahaman, Pembelajaran, dan Pengajaran Terhadap Penyelesaian Masalah*; *Matematik dan Penaakulan Jilid I: Induksi dan Analogi dalam Matematik*, dan *Matematik dan Penaakulan Jilid II: Corak Penaakulan*. 

Dalam bukunya bertajuk *How to Solve It*, Pólya memberikan heuristik bagi menyelesaikan semua jenis masalah, tidak hanya tertumpu kepada matematik sahaja. Buku ini termasuklah nasihat bagi mendidik pelajar-pelajar mengenai matematik dan satu mini ensiklopedia bagi of terma-terma heuristik. Ia telah diterjemahkan ke dalam beberapa bahasa dan telah terjual lebih daripada satu juta naskhah. Seorang ahli Russian ahli fizik Zhores I. Alfyorov, (pemenang Nobel dalam tahun 2000) memuji beliau, berkata beliau amat berpuas hati dengan buku ternama Pólya itu. Buku itu masih lagi dirujuk sebagai pendidikan matematik. Automated Mathematician karya Douglas Lenat dan program-program intelegensia buatan Eurisko telah diberikan inspirasi oleh kerja Pólya.

Dalam tahun 1976 Persatuan Matematik Amerika telah menubuhkan Anugerah George Pólya "bagi artikel-artikel kecemerlangan ekspositori yang diterbitkan di dalam College Mathematics Journal."

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

1. ↑  **Roberts**, **A. Wayne** (1995). ***Faces or Mathemathics, Third Edition***. **New York, NY USA: HaperCollins College Publishers. m/s. 479. ISBN 0-06-501069-8.** **Cite has empty unknown parameter: `|1=` (bantuan); Italic or bold markup not allowed in: `|publisher=` (bantuan)**
**Gua Son Doong** merupakan sebuah gua di Vietnam. Terletak di Vietnam Pusat, Phong Nha-Ke Bang, wilayah Quang Binh, 450 km selatan Hanoi.
Pada bulan April 2009, gua terbesar di dunia Son Doong, ditemui oleh sepasukan peneroka gua Inggeris dari British Caving Association. 
Hang Son Doong mempunyai tinggi 198.12 meter dengan lebar 152.4 meter dan bererti gua ini dua kali lebih besar dari gua terbesar yang terdapat di Sarawak, Malaysia dengan nama Gua Rusa yang mempunyai tinggi 91.44 meter dengan lebar 82.29 meter.

Rujukan
-------

1. ↑  "British explorers discover the light at the end of the tunnel... in the world's largest cave". MailOnline. 2009-05-05. Dicapai pada 2009-05-05.
2. ↑  "elajahi Gua Terbesar di Dunia yg berada di Vietnam". eocummunity.

Pautan luar
-----------

* World’s biggest cave found in Vietnam National Geographic

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Gua Kerbau, Kedah** merupakan gua batu kapur, terletak di Kodiang,Jitra 50 km dari bandar raya Alor Setar. Terdapat sebuah batu besar yang menyerupai kerbau itu turut kaya dengan pelbagai informasi sejarah.

Terdapat beberapa anak tangga dan sebaik sahaja memasuki gua tersebut, suasananya yang gelap dan dingin akan mula dirasai. Di dalamnya banyak tahi burung kelawar yang bersarang di stalagtit dan stalagmit. 

Pengarah Jabatan Mineral dan Geosains Kedah/Perlis/Pulau Pinang, Zainol Husin menyatakan bahawa bukit batu kapur itu membentuk ‘topografi mogot’ di kawasan yang dikelilingi oleh enapan aluvium. Warna batunya cerah kelabu. Topografi di bahagian utara merupakan tebing yang lebih landai.

Gua Kerbau ini dianggarkan terbentuk sejak 200 hingga 300 juta tahun lalu. Penemuan alat-alat batu zaman neolitik di dalamnya membukti ada masyarakat purba pernah tinggal di sini buat beberapa lama.Tembikar berkaki tiga yang mempunyai persamaan dengan penemuan di Bukit Tungku Lembu, Perlis dan di Bankao, Thailand juga ditemui.

Gua Batu Putih terletak kira-kira 200 meter arah laut Gua Kerbau, terdapat lukisan-lukisan yang berbentuk manusia dan binatang .Lukisan itu dilukis oleh masyarakat Orang Asli yang pernah tinggal di situ.

Rujukan
-------

1. ↑  Keindahan Gua Kerbau memukau
**Gua Kerbau** ialah sebuah tempat perlindungan batu yang terletak berhampiran dengan Padang Rengas di negeri Perak. 

Ekskavasi arkeologi di Gua Kerbau telah mendedahkan dua zaman kebudayaan Hoabinh (paleolitik) yang wujud sejak sekitar 5000 SM. Zaman yang lebih awal itu tidak meninggalkan sebarang protoneolit atau tembikar, tetapi zaman yang kedua meninggalkan kedua-dua barang tersebut. Pengisaran dan penghancuran batu-batu serta pengisaran bidur dilakukan pada kedua-dua zaman itu. Tinggalan yang serupa juga boleh didapati di Tonkin Utara di China serta juga di pantai timur Sumatera.

Rangka di Gua Kerbau menunjukkan bahawa orang Hoabinh adalah sama jenisnya dengan orang Melanesia. Penghuni gua tersebut bersifat dolikosefalik, dengan rahang dan gigi yang besar, serta tangan dan kaki yang lampai. Kesan ciri-ciri tersebut juga boleh didapati dalam kalangan:

* orang asli Semenanjung Malaysia;
* orang Dravidia, orang Veda, dan orang Palaiyan di India Selatan;
* orang Nicobar;
* orang Wajak di Jawa;
* orang asli di Australia; dan
* orang Melanesia, khususnya di New Caledonia.

Ini bermaksud bahawa Semenanjung Malaysia merupakan salah satu laluan bagi orang Papua dan Melanesia ke New Guinea dan kepulauan Melanesia dari benua Asia.

Rujukan
-------

* Asmah Haji Omar. *The Malay Peoples of Malaysia and Their Languages,* Dewan Bahasa dan Pustaka (1983). K.K. 640-2454 0101
**Kota Long Jaafar** merupakan nama sebuah kota pertahanan dan tempat kediaman yang dibina oleh Long Jaafar di Bukit Gantang, Perak. Kota ini terletak di atas sebidang tanah yang memiliki keluasan 5 hektar persegi. 

Kota Long Jaafar ini diperbuat daripada batu-bata dan tanah yang bercampur ketul-ketul batu disusun dengan baik dan sempurna, sesuai dengan tingginya tembok kota yang bergantung kepada kedudukan tapaknya di lereng bukit. Tembok kota ini tingginya lebih daripada 2 meter, di samping tembok yang rendah kira-kira 1½ meter. Pembinaan kota ini memakan masa hampir lima tahun.

Long Jaafar merupakan orang yang pertama menemui bijih timah di negeri Perak dan mengusahakannya pada tahun 1848 dan memajukannya dengan usaha-usaha perlombongan bijih timah. Di dalam kota inilah terdapat bekas-bekas gudang tempat menyimpan bijih timah semasa pemerintahan Long Jaafar. Di samping itu juga, terdapat sebuah tasik yang dibina di hadapan kota tersebut. 

Long Jaafar telah meningggal dunia pada tahun 1857 dan dikebumikan di dalam kota ini. Makamnya masih terdapat sehingga kini.

Rujukan
-------

* Arkib Negara Malaysia Diarkibkan 2012-02-29 di Wayback Machine
Masjid utama Konya
**Konya** (bahasa Turki Uthmaniyyah: **قونیه**; juga disebut **Koniah**, **Konieh**, **Konia** dan **Qunia**) ialah sebuah bandar yang terletak di Turki bahagian selatan, pada penara tengah Anatolia. Bandar ini merupakan ibu wilayah Konya. Mengikut sejarah bandar ini dahulunya dikenali dengan nama **Ikonium** (bahasa Latin), bahasa Greek: **Ἰκόνιον**code: grc is deprecated  *Ikónion*). Penduduknya berjumlah kira-kira 1,412,343 orang pada tahun 2007.

  

Makanan tradisi yang terkenal di Konya adalah Tirit Kofte. Dibuat daripada potongan roti, digaul bersama yogurt dan daging serta dihiaskan dengan daun sup.

Tirit Kofte makanan tradisi Konya

|  |  |
| --- | --- |
| Ikon tunas | Rencana berkenaan geografi dan tempat di Turki ini ialah rencana tunas. Anda boleh membantu Wikipedia dengan mengembangkannya. |

* l
* b
* s

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Israel
* Amerika Syarikat
* Republik Czech

 |
| **Pemproses** |
| --- |
| 4-bit | 8-bit | 12-bit | 16-bit | 18-bit | 24-bit | 31-bit | 32-bit | 36-bit | 48-bit | 64-bit | 128-bit |
| **Penggunaan** |
|  |  |  |  16-bit |  |  |  |  32-bit |  |  | 64-bit |  |
| **Saiz data** |
| nibel   oktet   bait   kata   kata-d   kata-q |

Integer, alamat ingatan, dan unit data **31-bit** yang lain dalam bidang seni bina komputer ialah unsur yang tidak melebihi 31 bit (32 bit tolak 1 bit simpanan/tidak digunakan) lebarnya. Seni bina unit pemprosesan pusat (CPU) dan unit logik aritmetik (ALU) 31-bit juga merupakan seni bina yang bersandarkan pendaftar, bas alamat, atau bas data dengan saiz itu.

  

Pada tahun 1983, IBM memperkenalkan pengalamatan 31 bit dalam seni bina komputer kerangka utama Sistem/370-XA sebagai suatu peningkatan kepada model-model pengalamatan 24-bit yang lebih awal. Perluasan ini membenarkan ruang alamat digandakan sebanyak 128 kali dan membenarkan atur cara untuk mengalamatkan ingatan melebihi 16 MiB (dirujuk sebagai "atas baris"). Seni bina pengkomputan yang tunggal itu mungkin merupakan salah satu seni bina yang paling terkenal dan paling menguntungkan dalam bidang pengkomputan.

Dalam seni bina Sistem/360 serta juga Sistem/370 yang awal, alamat ingatan selalunya disimpan dalam kata 32-bit, akan tetapi mesin itu tidak mengendahkan 8 bit yang atas dalam alamat dan oleh itu, menyebabkan pengalamatan 24-bit. Melalui penggunaan XA (*eXtended Architecture*), tiada bit dalam kata masih tidak diendahkan. Walau bagaimanapun, peralihan tersebut tidak sebegitu mudah. Para pengatur cara bahasa himpunan telah mempergunakan bait simpanan atas dalam alamat sebagai bendera buat hampir dua puluh tahun. Oleh yang demikian, IBM memutuskan untuk menyokong dua bentuk pengalamatan bagi mengurangkan kesusahan:

* jika bit yang paling bererti (bit 0) dalam alamat 32-bit berada dalam keadaan hidup, 31 bit yang berikut akan ditafsirkan sebagai alamat maya;
* jika bit yang paling bererti berada dalam keadaan mati, maka hanya 24 bit yang lebih bawah dianggap sebagai alamat (sebagaimana dengan sistem pra-XA).

Oleh itu, para pengatur cara boleh terus menggunakan tujuh bit tertib rendah dalam kata yang mengandungi alamat.

Pada dekad 1990-an, IBM memperkenalkan seni bina 370/ESA (kemudian dinamai sebagai 390/ESA dan akhirnya sebagai ESA/390 atau Sistem/390, secara ringkas digelar S/390) dan dengan itu, melengkapkan evolusi pengalamatan maya 31-bit. Seni bina yang kemudian menyokong melebihi 2 GiB ingatan fizikal dan juga ruang alamat berbilang serentak sehingga 2 GiB saiz setiapnya. Menjelang pertengahan 2006, masih tidak terdapat banyak atur cara yang terlalu tersekat oleh seni bina 31-bit berbilang ini.

IBM mengatasi batasan pengalamatan linear 2 Gib pada tahun 2000 dengan pengenalan IBM zSeries Model 900, sistem z/Architecture 64-bit. Berbeza dengan peralihan XA, z/Architecture tidak menguntukkan bit atas untuk mengecam kod yang lebih awal. Sungguhpun demikian, z/Seni Bina mengekalkan keserasian dengan kod 24-bit dan kod 31-bit, serta juga kod yang lebih awal yang dijalankan dengan serentak bersama-sama kod 64-bit yang lebih baru.
**Gabriel Robert Rawantas**, atau lebih dikenali sebagai **Guba** (lahir 1983) ialah seorang penyanyi lelaki Malaysia yang juga seorang penulis lagu. Beliau menyertai Laguna Music pada tahun 2011 dan album sulungnya berjudul *Hilang* diterbitkan pada Julai 2012.

Kerjaya muzik
-------------

Guba dilahirkan di Kota Kinabalu, Sabah dan telah berpengalaman selama 13 tahun menyanyi dan menulis sendiri lagunya sejak kecil. Muziknya berentak folk-alternatif. Beliau pada asalnya ke Kuala Lumpur pada 2010 untuk kerjaya lain, namun bakatnya disedari oleh Greenhouse Studio seterusnya beliau dibantu untuk merakamkan beberapa lagu sebelum dikesan oleh pihak Laguna Music.

Guba menerbitkan beberapa single pengenalan menjelang penerbitan album studio solo pertamanya. Single pertamanya ialah lagu berbahasa Inggeris judul "You & Me" telah diterbitkan pada 2011. Lagu-lagu seterusnya ialah "Sunday Morning", "Hilang", "Aku Pergi" dan kolaborasi bersama penyanyi popular Yuna berjudul "You're So Fine" dan bersama pelakon Diana Danielle menerusi lagu "A Beauty Company". Album sulungnya mendapat sentuhan daripada vokalis Seven Collar T-Shirt, Saiful Ridzuan dan juga Jeffrey Little (Prana).

Diskografi
----------

### Album studio

* *Hilang* (2012)

### Single

* "You & Me"
* "Aku Pergi"
* "You're So Fine" (duet bersama Yuna Zarai)
* "Sunday Morning"
* "Hilang"

Rujukan
-------

1. ↑  Guba Artis terbaru Laguna Music Laguna Music. Dicapai pada 28 November 2013.
2. ↑  Get Personal: Guba R.AGE (19 Oktober 2012). Dicapai pada 28 November 2013.
3. ↑  Gandingan eksklusif Guba dan Yuna *Sinar Harian* (30 Ogos 2013). Dicapai pada 28 November 2013.
4. ↑  Budiey (11 September 2012). Laguna Music Lancar Album Guba Berjudul HILANG *Sensasi Selebriti*. Dicapai pada 12 September 2012.
5. ↑  Guba tidak tumpang populariti[*pautan mati kekal*] *Kosmo!* (21 Oktober 2012). Dicapai pada 22 Oktober 2012.

Pautan luar
-----------

* Laman web rasmi
Guli
**Guli** (Jawi: ‏ݢولي‎code: ms is deprecated ‎) ialah sejenis bola kecil yang biasanya diperbuat daripada kaca, tanah liat atau akik. Ia biasanya dimainkan oleh kanak-kanak. Guli juga boleh digunakan dalam sesetengah permainan lain, contohnya congkak. Ramai juga yang mengumpul guli, sama ada untuk hobi atau warna menarik.

Permainan
---------

Permainan guli biasanya melibatkan lontaran guli dengan tepat mengenai sasarannya. Ia biasanya dimainkan oleh kanak-kanak lelaki berumur antara tujuh dan dua belas tahun. Jumlah pemain tidak melebihi lima orang.

Kawasan tanah rata dan lapang ialah gelanggang yang sesuai sebagai tempat bermain guli. Biji guli yang digunakan untuk permainan ini ialah jenis guli yang diperbuat daripada batu kapur, berwarna putih dan sebesar ibu jari kaki. 

### Gelanggang

Satu bulatan dilukiskan di atas tanah berukuran garis pusat 1 m. Di tengah-tengah bulatan tersebut dilekukkan sebuah lubang sebesar 10 cm lebar dan sedalam 7 cm dengan menggunakan tumit kaki yang dihentakkan ke tanah. Lubang tersebut dinamakan lubang induk. Satu garisan lurus dibina dengan jarak 3 m dari garisan besar tersebut. Garisan ini ialah sebagai penanda mula tempat permainan.

### Cara bermain

Untuk memulakan permainan setiap pemain hendaklah meleretkan biji guli masuk ke dalam lubang induk. Guli yang masuk ke dalam lubang induk atau yang terhampir dikira sebagai pemain yang pertama memulakan permainan dan diikuti oleh guli-guli kedua hampir dan seterusnya.

Pemain pertama akan menjentik gulinya ke semua guli yang berada di dalam kawasan bulatan agar terkeluar. Sekiranya jentikan tidak mengena ia dikira mati dan pemain kedua akan membuat jentikan ke guli-guli yang ada, begitulah seterusnya sehingga semua pemain selesai membuat jentikan ke atas guli pemain lainnya.

Pemain boleh melepaskan gilirannya tetapi dengan syarat, ia mestilah memasukkan guli kepunyaannya ke dalam lubang induk terlebih dahulu. Pemain akan memastikan guli kepunyaannya sentiasa berada berhampiran dengan lubang induk setiap kali jentikan dilakukan. Ini memudahkan mereka mengawal permainan. 

Setiap kali terdapat pertukaran giliran kepada pemain berikutnya, pemain yang mengambil alih giliran dikehendaki memasukkan guli kepunyaannya ke dalam lubang induk terlebih dahulu sebelum boleh menjetik guli lawan. Sekiranya guli tidak masuk ke dalam lubang induk, giliran untuk pemain lain diberikan.

Kiraan mata berdasarkan banyaknya jumlah jentikan dibuat terhadap guli lawan sehingga semua pemain selesai giliran.

Dua cara dendaan akan dikenakan terhadap pemain yang memungut jumlah mata terendah. Pemain yang kalah akan memasukkan guli kepunyaanyanya ke dalam lubang induk dan semua pemain akan memangkah guli tersebut. Cara kedua adalah dengan setiap pemain menjentik sekali seorang ke atas guli yang kalah itu jauh dari kawasan bulatan.

Rujukan
-------

1. ↑  Kanak-kanak gila gajet anti sosial.

Pautan luar
-----------

* Permainan Tradisional : Guli / Marbles - Youtube

|  |  |
| --- | --- |
| Ikon tunas | Rencana berkenaan mainan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Logo lama yang digunakan sehingga 2019.
**4DX** alah format filem 4D yang dibangunkan oleh CJ 4DPlex, anak syarikat rangkaian pawagam Korea Selatan CJ CGV. Ia membolehkan filem ditambah dengan pelbagai kesan praktikal, termasuk kerusi bergerak, angin, lampu strob, salji simulasi, dan aroma. Pertama diperkenalkan secara komersial pada tahun 2009, ia mempersembahkan filem dalam format 3D dan tradisional 2D.

CJ telah melesenkan teknologi di seluruh dunia. Setakat September 2019[kemas kini], CJ 4DPlex mengendalikan 678 teater 4DX di 65 buah negara melalui perkongsian dengan lebih 80 pawagam, termasuk Wanda Cinemas, Cineworld, Regal Cinemas, dan Cinépolis. Syarikat mencatat kadar pertumbuhan tahunan lebih daripada 50 peratus dari tahun 2013 hingga 2018.

Rujukan
-------

1. ↑  Sharp, Jasper (21 June 2012). "4DX: Here come the feelies". British Film Institute. Dicapai pada 12 January 2013. Cite journal requires `|journal=` (bantuan)
2. ↑  Foster2019-09-24T12:10:00+01:00, Alana. "CJ leads next-gen cinema experiences with 4DX". *IBC*. Dicapai pada 2019-09-27.

Pautan luar
-----------

* Tapak web rasmi
**Klemantan** atau **Dayak Darat** adalah kumpulan etnik yang berasal dari kepulauan Borneo. Mereka dikaitkan dengan suku kaum Dayak yang menetap di Kalimantan Barat di Indonesia dan Sarawak di Malaysia. Istilah "Klemantan" ini telah diwujud dalam kesusasteraan Barat oleh saintis dan pentadbir kolonial, Charles Hose pada awal abad ke-20, namun telah ditolak pengunaannya dan tidak lagi digunakan.

Asal usul
---------

Dua orang masyarakat Borneo yang digelar "Klemantan" oleh Charles Hose dalam bukunya pada tahun 1912 sedang menghidupkan api.
Hose mempunyai pengalaman yang lama sebagai pentadbir kolonial di Sarawak. Apabila menggambarkan masyarakat orang asli di Sarawak, Hose mengkategorikan mereka kepada enam kumpulan berbeza iaitu: Iban, Kayan, Kenyah, Murut, Punan dan Klemantan. Lima kumpulan lain diterima sebagai kumpulan etnik yang sah, namun "Klemantan". Menurut Hos, "Klemantan" merupakan orang asli Borneo yang bukannya Iban, Kayan, Kenyan, Murut mahupun Punan. 

Kemudiannya, para sarjana menafikan kewujudan suku Klemantan sebagai kategori etnik yang sah, memandangkan istilah itu mewakili pandangan orang Eropah bukannya dari masyarakat tersebut. Seorang antropologis budaya Perancis, Jérôme Rousseau, sebagai contohnya mempersoalkan kenapa Hose "merasa terdorong untuk mencipta konsep yang tidak sesuai dengan realiti sosial, budaya, geografi, atau sejarah."

Kalimantan
----------

Nama Indonesia bagi kepulauan Bornoo pada hari ini iaitu Kalimantan, berasal dari *Klemantan*.

Rujukan
-------

1. ↑  Rousseau, Jérôme (1990). *Central Borneo: Ethnic Identity and Social Life in a stratified Society*. Oxford, New York: Oxford University Press. m/s. 43. ISBN 0198277164.
2. ↑  Hose, Charles; McDouggall, William (1912). *The Pagan Tribes of Borneo: A Description of Their Physical Moral and Intellectual Condition with Some Discussion of Their Ethnic Relations, Volume I*. London: MacMillan and Co. m/s. 30.
3. ↑  Rousseau, Jérôme (1990). *Central Borneo: Ethnic Identity and Social Life in a stratified Society*. Oxford, New York: Oxford University Press. m/s. 43. ISBN 0198277164.
**Gulf and Western Industries, Inc.** atau **Gulf+Western** ialah syarikat media Amerika Syarikat.

Sejarah
-------

Gulf and Western diawali oleh **Michigan Bumper Co.**, yang ditemukan pada tahun 1934 dan diambil oleh Charles Bluhdorn tahun 1958.

Syarikat ini memperoleh Paramount Pictures pada tahun 1966 dan Kayser-Roth Clothing serta Pacific Mills. Produk lainnya ialah:

* New Jersey Zinc (diperoleh tahun 1966)
* South Puerto Rico Sugar Company (1967)
* Associates First Capital Corporation (1968)
* Consolidated Cigars (1968)
* Stax Records (1968)
* Sega (1969)
* Simon and Schuster (1975)
* Madison Square Garden (1977)
* Simmons Bedding Company (1979)

Untuk produksi televisyen syarikat ini membelikan syarikat Desilu Productions milik Lucille Ball pada tahun 1967.

Produksi siri TV
----------------

* *Star Trek*
* *Mission: Impossible*

Teknologi
---------

Gulf+Western menubuhkan perusahaan mobil listrik pada tanggal 5 Jun 1980. Akhir tahun 1980 membuka peluang departemen energi Amerika Syarikat dengan data kumpulan 65% energi rendah.

Lokasi
------

Bangunan Gulf & Western milik homas E. Stanley dibangun tahun 1970 dan pada 207 meter (679 ka) didomisasi di utara. Bangunan ini dirombak pada tahun 1997 sebagai hunian Trump International Hotel & Tower oleh Costas Kondylis dan Philip Johnson.

Akhir dari Gulf+Western
-----------------------

Pada tahun 1989, monopoli Gulf+Western diakhiri setelah Time Inc. dan Warner Cotrporation bergabung sebagai Time Warner dan syarikat ini berganti nama menjadi **Paramount Communications Inc**.

Syarikat ini dikahiri pada tahun 1995 setelah dijual kepada Viacom. Pada tahun 2006, syarikat televisyen Paramount Television berganti nama menjadi CBS Paramount Television & worldwide distribution unit

Nota kaki
---------

1. ↑  "Energy Flashes". Mother Earth News. Jan-February 1981. Dicapai pada 2008-09-14. Check date values in: `|date=` (bantuan)
Gambaran animasi bagi Koyakan Besar terhadap sebuah galaksi.
**Koyakan Besar** merupakan hipotesis kosmologi yang mula diterbitkan pada tahun 2003, mengenai nasib muktamad alam semesta, iaitu jirim alam semesta, dari bintang dan galaksi ke atom dan zarah keunsuran, akan dirobek oleh pengembangan alam semesta pada satu masa akan datang. Secara teorinya, faktor skala alam semesta menjadi tidak terhingga pada masa terhingga pada masa akan datang.

Hipotesis ini amat bergantung kepada jenis tenaga gelap dalam alam semesta. Nilai kunci merupakan persamaan keadaan *w*, nisbah antara tekanan tenaga gelap dan ketumpatan tenaganya. Pada *w* < − 1, alam semesta akan dikoyakkan. Tenaga ini dikenali sebagai tenaga fantom, lebih ganas dari kuintesens.

Dalam alam semesta yang dikuasai tenaga fantom, "fabrik" alam semesta mengembang pada kadar yang meningkat. Walau bagaimanapun, ini menunjukkan bahawa saiz alam yang tercerap sentiasa mengecil; jarak ke sisi alam tercerap yang bergerak pada kelajuan cahaya semakin mendekati. Apabila saiz alam tercerap itu lebih kecil dari mana-mana struktur, maka, tiada saling tindak antara bahagian yang terjauh berlaku, sama ada kegravitian mahupun keelektromagnetan), maka mereka akan dikoyakkan.

Mula-mula, galaksi akan terpisah antara satu sama lain. Memang itupun yang berlaku kini, dengan galaksi yang bergerak keluar alam tercerap (lebih kurang 46.5 bilion tahun cahaya jauhnya). Lebih kurang 60 juta tahun sebelum pengakhirannya, graviti akan terlalu lemah untuk memegang Bima Sakti dan galaksi yang lain bersama. Lebih kurang tiga bulan sebelum pengakhiran, sistem suria akan tidak terikat secara graviti lagi. Dalam minit-minit terakhir, bintang dan planet akan dirobek, dan beberapa detik sebelum pengakhiran, atom akan dimusnahkan.

Pengarang hipotesis ini, yang diketuai Robert Caldwell dari Kolej Dartmouth, mengira bahawa pengakhiran alam semesta akan jadi lebih kurang 50 bilion tahun lagi.

Lihat juga
----------

* Kakuan Besar
* Remukan Besar
* Lantunan Besar
* Alam semesta yang memecut
* Nasib muktamad alam semesta
* Tenaga fantom
* Model kitaran
* Tenaga gelap

Pautan luar
-----------

* Daily Kos: Science Friday: Long Live the Big Rip!
* The Big Rip: New Theory Ends Universe by Shredding Everything
* Caldwell, Robert R. (2003). ""Phantom Energy and Cosmic Doomsday"". Templat:Arxiv. Unknown parameter `|coauthors=` ignored (`|author=` suggested) (bantuan); Cite journal requires `|journal=` (bantuan)
* Idea Koyakan Besar ini digunakan oleh Arthur C. Clarke dan Stephen Baxter dalam novel mereka *Firstborn*, bahagian ketiga dan terakhir dalam trilogi *A Time Odyssey*.
Kumpulan **Grasp**  merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu Melayu yang mula dikenali semenjak tahun 1988.

Kumpulan Grasp merupakan salah satu dari kumpulan rock yang mengambil bahagian dalam pertanding di Juara Rock Galactica, yang juga disertai oleh kumpulan Script, Suria, Heartbeat, Striker, Warisan Rockers, The Sphinx, Girls Pet, Crystal, Sampler, Pusaka, Bentara, Thunder, Reinforcement, Satria, Grasp, Nurse, Sphera, Kakara, Lipan Bara, Black Rose, Waris, Inspirasi, Ila's, Headline, Vivan, Melisa, Rattle, E-Rod, dan X-Q's.

Ahli-ahli
---------

Keyboardist & Vokal - Kocis
Lead Guitar & Vokal - Kamal
2nd Lead Guitar - Yah
Drummer - Riki
Bassit - Blank

Diskografi
----------

Album
-----

* 

Rock Galatica 88

### Lagu-lagu

* 

Destinasi Cinta

Pautan luar
-----------

* Kumpulan Rock 1980 An (Sejarah Rock Malaysia 2) Diarkibkan 2009-02-21 di Wayback Machine

|  |  |
| --- | --- |
| Ikon tunas | Rencana berkenaan kugiran atau kumpulan muzik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kontroversi Suruhanjaya Pencegahan Rasuah Malaysia** wujud kerana ia adalah pelaksana dan penguatkuasaan undang-undang. Sebagai sebuah suruhanjaya yang ditubuhkan oleh kerajaan, segala tindak-tanduknya diperhatikan oleh rakyat. Persepsi negatif ini bukan baru dan bukan tidak ada bukti. Sejarah menunjukkan Badan Pencegah Rasuah ini telah diubah beberapa kali dan kini dinamakan Suruhanjaya Pencegahan Rasuah Malaysia.

Kematian Teoh Beng Hock
-----------------------

Kematian Teoh Beng Hock di Plaza Masalam, Shah Alam semasa SPRM sedang menyoal siasat beliau memberi buah keras kepada SPRM. Dikatakan belum pernah berlaku dalam sejarah, seseorang mati terjun bangunan ketika dalam sesi soal siasat SPRM. Selama ini hanya terdengar tentang kematian banduan di penjara dan lokap polis. 

Pakatan Rakyat mendapat kemenangan moral apabila hakim memutuskan pegawai penyiasat hanya boleh menyiasat dari jam 8.00 pagi hingga 4.00 sahaja. Jika lebih masa , ia akan dianggap sebagai menyalahgunakan kuasa dan melanggar undang-undang. Keputusan hakim ini akan memberi refleksi kepada siasatan oleh pegawai polis, bomba, imigresen, pegawai perhutanan dan sebagainya.

Kurangnya orang Cina dalam SPRM
-------------------------------

Pada 26 November 2009, Timbalan Presiden Gerakan, Datuk Chang Ko Youn tidak puas hati dengan bilangan bukan Melayu yang bekerja dengan SPRM. Kajian dilakukan mengapa bilangan orang Cina dan India amat sedikit bekerja di dalam jabatan kerajaan seperti SPRM, PDRM, tentera dan kakitangan awam yang lain. Penjelasan oleh Ketua Pesuruhjaya SPRM, Datuk Seri Ahmad Said Hamdan bahawa soal gaji, masa dan disiplin sebagai punca mereka tidak berminat tidak memuaskan hati Chang Ko Youn. Tetapi beliau tidak pula memberikan alternatif jawapan yang lain. Di negara China, Hong Kong, India, Taiwan dan lain-lain , nampaknya orang Cina dan India cukup berminat dengan kerjaya di sektor awam ini. Dalam filem Bollywood dan Hong Kong memaparkan anggota polis menjadi hero dalam sesebuah masyarakat. Sebaliknya kaum Cina di Malaysia lebih berminat menjual aiskrim, VCD cetak rompak dan tidak mahu bekerja bagi jawatan gaji rendah dan tinggi tanggungjawabnya.

Kemungkinannya ialah persekitaran tempat kerja, sistem naik pangkat dan struktur perkhidmatan awam. Jadi JPA hendaklah meningkatkan pengambilan bukan Melayu menyertai perkhidmatan awam, termasuk SPRM supaya ia mencerminkan komposisi rakyat Malaysia. Pengambilan pekerja di sektor swasta juga tidak menggambarkan komposisi penduduk di Malaysia.

Lihat juga
----------

* Kontroversi Najib Razak
* Skandal 1Malaysia Development Berhad

Rujukan
-------

1. ↑  "Ean Yong's political secretary dead at MACC HQ". Diarkibkan daripada yang asal pada 2009-09-04. Dicapai pada 2009-11-27.
2. ↑  [ Polis kurang penyiasat, kes jenayah tergendala.
3. ↑  â€˜Cari punca bukan Melayu tak minat sertai SPRM'
**Kota Tampan** merupakan sebuah kampung terpencil yang terletak antara Grik dari Kuala Kangsar. Kota Tampan juga salah satu tapak penempatan manusia terawal yang diketahui di Malaysia. Pencari-gali di Kota Tampan yang bermula sejak 1938 mendedahkan kawasan penghasilan peralatan batu. 

Tapak ini terletak sekitar lima kilometer dari bandar Lenggong. Carigali di tapak ini mendedahkan artifek batu yang penting dan banyak memberikan maklumat. Ini kerana ia merupakan tapak bengkel penghasilan peralatan batu dengan semua bukti dijumpai utuh dan tidak diganggu. Ia juga merupakan pusat masyarakat zaman Paleolithik, kerana peralatan batu merupakan teras materia budaya mereka.

Peralatan batu yang dihasilkan dengan menggunakan andas dan tukul batu banyak dijumpai di tapak ini. Sekitar 50,000 ketulan batu telah dijumpai dan direkodkan sehingga kini. Kebudayaan di Kota Tampan dirujuk sebagai *Tampanian*. Bengkel peralatan batu ini pada asalnya telah ditarikhkan sebagai berusia 30,000 tahun, tetapi tarikh ini telah di semak semula sebagai 75,000 tahun. Sungguhpun tapak bengkel Kota Tampan ini kini berada di tebing bukit, dan dalam ladang kelapa sawit, tapak asalnya berada ditebing tasik. Ia dipercayai bahawa bengkel ini ditinggalkan sekitar 75,000 tahun dahulu akibat ledakan gunung berapi Tasik Toba di Sumatera, sekitar 250 kilometer dari situ. Terdapat jurang tempoh 17,000 tahun antara Kota Tampan dan tapak arkeologi berikutnya di Gua Gunung Runtuh, yang dipercayai akibat kesan kemusnahan ledakan Tasik Toba.

This site is some five kilometres from the town of Lenggong. Excavations at this place revealed some exclusive stone artefacts. What had been discovered was in fact a Stone Age factory with all its evidence left intact and undisturbed. This meant that the archeologists had hit upon the centre of Paleolithic life, as stone tools were the focus of their material culture. The evidence is firm and thus the site had the potential of not only settling earlier disputes, but also of providing more evidence on the Paleolithic era as a whole.

Tapak Kota Tampan didahului oleh tapak di Bukit Jawa, yang ditentukan tarikhnya berusia 200,000 tahun dahulu. Tapak Bukit Jawa dengan itu adalah jauh lebih terdahulu dari tapak Kota Tampan.

Tapak Kota Tampan telah berjaya menyumbang kepada pengetahuan tentang masyarakat Paleolitik dari segi (a) paleoalam, (b) pengelasan alat batu Paleolitik, (c) teknologi pembuatan.

Rujukan
-------

 1. ↑  Kota Tampan
2. ↑  "Kota Tampan". Diarkibkan daripada yang asal pada 2012-08-16. Dicapai pada 2012-01-15.
Kota Jayapura
Kota Jayapura
Lokasi Kota Jayapura
**Kota Jayapura** adalah ibu kota provinsi Papua, Indonesia. Bandar ini merupakan ibu kota provinsi yang terletak paling timur di Indonesia dan terletak di teluk Jayapura. Jayapura memiliki luas wilayah 9.4 km2 dan berpenduduk seramai 172,723 orang (2000).

Dari 1910 hingga 1962, kota ini dikenali sebagai **Hollandia**, dan kemudian **Kota Baru** selepas pengunduran Belanda. Kota ini kemudian dinamakan **Soekarnopura** sempena Presiden Sukarno, namun tidak lama kemudian, ia mendapat namanya seperti sekarang. Jayapura (dari bahasa Sanskrit) bererti "bandar kejayaan".

Rujukan
-------



| * l
* b
* s
Kota Jayapura, Papua |
| --- |
| Daerah | 
Abepura •
Jayapura Selatan •
Jayapura Utara •
Muara Tam
 | Lambang Kota Jayapura |

| * l
* b
* s
Papua |
| --- |
| **Pusat pemerintahan:** **Kota Jayapura** |
| Kabupaten | 
Asmat •
Biak Numfor •
Boven Digoel •
Deiyai •
Dogiyai •
Intan Jaya •
Jayapura •
Jayawijaya •
Keerom •
Kepulauan Yapen •
Lanny Jaya •
Mamberamo Raya •
Mamberamo Tengah •
Mappi •
Merauke •
Mimika •
Nabire •
Nduga •
Paniai •
Pegunungan Bintang •
Puncak •
Puncak Jaya •
Sarmi •
Supiori •
Tolikara •
Waropen •
Yahukimo •
Yalimo
 |
| Kota | 
Jayapura 
 |

|  |  |
| --- | --- |
| Ikon tunas | Rencana berkenaan geografi Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Hari Penyakit Jarang Jumpa** ialah peringatan diadakan pada hari terakhir bulan Februari untuk meningkatkan kesedaran bagi penyakit jarang jumpa dan memperbaiki capaian kepada rawatan dan perwakilan bagi individu dengan penyakit jarang jumpa dan keluarga mereka. Pertubuhan Eropah untuk Penyalit Jarang Jumpa ditubuhkan pada hari tersebut pada tahun 2008 untuk meningkatkan kesedaran bagi penyakit yang tidak diketahui atau diendahkan. Menurut (EURORDIS), rawatan bagi banyak penyakit jarang jumpa tidak mencukupi, sama juga dengan rangkaian sosial untuk menyokong individu dengan penyakit jarang jumpa dan keluarga mereka; lagipun, sementara dahulu ada sudah banyak hari dijadikan untuk memperingati penghidap penyakit individu (seperti AIDS, barah, dll.), sebelum ini tiada hari untuk mewakili pemghidap penyakit jarang jumpa. Pada Hari Penyakit Jarang Jumpa 2009 menjadi global Pertubuhan Kebangsaan untuk Gangguan Jarang Jumpa (NORD) menyiap sedia 200 pertubuhan sokongan pesakit penyakit jarang jumpa di Amerika Syarikat manakala pertubuhan di China, Australia, Taiwan, dan Amerika Latin juga memimpin usaha di negara mereka masing-masing untuk menyelaras aktiviti dan mempromosikan hari tersebut. Tambahan pula, memimpini pertubuhan sokongan pesakit penyakit jarang jumpa termasuk Projek Gen Sejagat bergabung tenaga mempromosikan Hari Penyakit Jarang Jumpa.

2020
----

Slogan Hari Penyakit Jarang Jumpa bagi 2020 ialah "Jarang itu Banyak. Jarang itu Kuat. Jarang itu Bangga".

Lihat juga
----------

* Kategori:Penyakit jarang jumpa
* Uplifting Athletes
* Projek Gen Sejagat

Rujukan
-------

1. 1 2
2. ↑  Luce, Jim (10 February 2009). ""Rare Diseases" Increasingly Common, Not Rare for Afflicted". The Huffington Post. Dicapai pada 20 February 2009.
3. 1 2  "Why Rare Disease Day?". Rare Disease Day. Diarkibkan daripada yang asal pada 3 February 2009. Dicapai pada 14 February 2009.
4. 1 2
5. ↑  "Rare Disease Day 2009". United States National Library of Medicine. 15 February 2009. Diarkibkan daripada yang asal pada February 3, 2009. Dicapai pada 17 February 2009.
6. ↑  "Rare Disease Day 2019 - 28 Feb". *Rare Disease Day - 28 Feb 2019*.
7. ↑
8. ↑  "Rare Disease Day Theme 2020 "QuotesLove. 28 February 2020.

Pautan luar
-----------

* Rare Disease Day official site
* Rare Disease Day US official US site
**Sir George Vance Allen** CBE (16 April 1894 – 2 Oktober 1970) ialah seorang doktor perubatan British kelahiran Ireland, ahli bakteriologi dan pentadbir akademik yang berkhidmat sebagai Naib Canselor pertama Universiti Malaya.

Kehidupan awal dan pendidikan
-----------------------------

Allen dilahirkan pada 16 April 1894 di Donegal, Ireland. Ibu bapanya ialah Samuel Allen, seorang menteri Methodist, dan Eliza Anne Allen (née Vance).

Allen dibesarkan di Belfast, selepas bapanya berpindah ke kementerian di sana. Dari 1907 beliau menghadiri Methodist College Belfast, di mana beliau berada dalam Ragbi pertama XV dan Kriket pertama XI. Beliau lulus dalam bidang perubatan dari Queen's University Belfast.

Catatan
-------

1. ↑  Allen dilahirkan di Donegal, Ireland, manakala Ireland adalah sebahagian daripada UK. Warganegaranya disenaraikan sebagai "Warganegara United Kingdom" dan bukannya "Ireland Selatan (Eire)" dalam rekod tahanan di kem tahanan Penjara Changi.

Rujukan
-------

1. ↑  Templat:Cite archive
2. ↑  Templat:Cite archive
3. ↑  "Residents of a house 47 in Abbeycartron (Longford No. 2 Urban, Longford)".
4. ↑  "1907-08 Boy Entrants". *Methodist College Register 1868 to 1920*. Lennon Wylie. Dicapai pada 14 April 2022.
**Dekad 1990-an** merupakan tahun-tahun dari 1990 hingga 1999, iaitu antara 3 Jamadilakhir 1410 hingga 23 Ramadan 1420. Kuasa utama yang membentukkan dekad ini termasuk:

* Perang Teluk;
* pempopularan komputer peribadi dan internet yang menyebabkan pertumbuhan pesat dot com; dan
* kemajuan globalisasi, pertumpuan media serta kapitalisme sejagat selepas kejatuhan Kesatuan Republik Sosialis Soviet dan penamatan Perang Dingin.

Walaupun terwujudnya harapan yang optimis selepas kejatuhan komunisme, tindak balas daripada kesan Perang Sejuk baru bermula dan mencetuskan penerusan terorisme di negara-negara Dunia Ketiga (terutamanya di Asia) yang pada suatu masa merupakan barisan hadapan politik asing Amerika Syarikat dan Kesatuan Soviet.

Walau bagaimanapun, semasa 1990-an ekonomi negara-negara Dunia Pertama seperti Amerika Syarikat, Kanada, Ireland, Australia dan Korea Selatan mengalami pertumbuhan ekonomi yang stabil pada hampir-hampir sepanjang dekad. Selepas kemelesetan 1991-92 dan Rabu Hitam, United Kingdom mengalami pertumbuhan ekonomi selama 51 suku tahun berturutan yang terus-menerus sehingga milenium baru. Negara-negara yang kurang mewah seperti Malaysia juga mengalami kemajuan pesat terhadap kemakmuran ekonomi dan taraf hidup rakyatnya pada dekad 1990-an. Dengan penamatan Perang Sejuk, dekad ini sering dipandang tinggi oleh kebanyakannya orang di banyak negara.

Banyak negara, institusi, syarikat dan organisasi juga menganggap bahawa dekad 1990-an merupakan tempoh yang makmur, iaitu hampir-hampir kesemuanya pulih selepas lama mengalami kegagalan bertahun-tahun. Contoh-contohnya termasuk pemulihan Apple Computer selepas hampir-hampir menjadi bankrap serta kejayaan cemerlang dalam pelbagai bidang teknologi yang merangkumi internet, cakera padat dan realiti maya. Minyak dan gas juga ditemui di banyak negara dan jawatan Paus John Paul II mencapai kemuncak.

Walau bagaimanapun, dekad 1990-an juga membawakan pertempuran yang tragik, seperti Perang-perang Balkan, penghapusan bangsa Rwanda, Pertempuran Mogadishu di Somalia dan Perang Teluk pertama.

Peristiwa
---------

* Kempen pengiklanan "Intel Di Dalam" yang amat berjaya menjadikan kedua-dua nama **Perbadanan Intel** dan pemproses Pentium sebagai jenama sebutan ramai. Dalam tempoh ini, Intel juga banyak melabur dalam reka-reka bentuk mikropemproses yang baru serta untuk merangsang pertumbuhan industri komputer peribadi yang pesat dan akhirnya menjadi pembekal mikropemproses komputer peribadi yang terutama.

Kelahiran
---------

Suki Low - Penyanyi

Kematian
--------
**Krayon** adalah suatu bahan biasanya berbentuk seperti pensil yang diperbuat daripada lilin, arang, kapur, atau bahan-bahan lain untuk digunakan dalam penulisan, pewarnaan, dan lukisan. Krayon yang diperbuat daripada **kapur lilin** digelar sebagai pewarna lilin berminyak (pastel berminyak) manakala yang diperbuat daripada pigmen pula dipanggil pewarna lilin (pastel) sahaja.

Krayon biasanya digunakan oleh kanak-kanak untuk melukis dan mewarna. Krayon juga merupakan bahan asas di kebanyakan prasekolah kanak-kanak di seluruh dunia. Pewarna ini amat mudah digunakan, tidak kotor (sebagaimana cat dan marker pen), tumpul (tidak berbahaya untuk kanak-kanak berbanding pewarna yang lebih tajam), tidak bertoksik, dan mempunyai pilihan warna yang banyak. Tambahan pula, krayon kini amat mudah didapati di pasar-pasar raya dan kedai-kedai alat tulis.

Fakta Menarik
-------------

Berikut adalah beberapa fakta menarik tentang krayon:-

* Warna krayon adalah kalis cahaya dan kalis air.
* Pada 98 tahun yang lalu, lebih daripada 100 bilion krayon Crayola telah dihasilkan.
* Kebanyakan nama krayon Crayola diambil daripada buku *U.S. Commerce Department's National Bureau of Standards* yang dipanggil *Color: Universal Language and Dictionary of Names*(Warna:Bahasa Sejagat dan Kamus Nama). Beberapa nama juga diambil daripada nama pelukis-pelukis tradisional.

Sejarah
-------

Pengeluar terbesar krayon di dunia ialah Crayola LLC (dahulunya adalah Binney & Smith Inc.), iaitu pengeluar krayon jenama Crayola yang diperbuat daripada lilin parafin, sejenis produk petroleum. Jenama pertama kotak krayon Crayola yang mengandungi 8 krayon Crayola muncul buat pertama kalinya pada tahun 1903, dan merupakan krayon pertama yang tidak bersifat toksik, khas untuk kanak-kanak. Ia dijual pada harga hanya US$0.05 dan warna-warna yang terkandung di dalamnya ialah hitam, coklat, biru, merah, ungu, oren, kuning, dan hijau. Perkataan Crayola diilhamkan oleh Alice Stead Binney, isteri kepada Edwin Binney. Dia telah menggabungkan 2 perkataan Perancis iaitu *craie* yang bermaksud kapur tulis dan *oléagineux* yang bermaksud berminyak. Kilang Crayola terletak di Easton, Pennsylvania.

Jenama pengeluar krayon lain termasuk juga Rose Art Industries dan Dixon Ticonderoga. Antara lainnya, krayon terbesar dihasilkan daripada 5 juta liter lilin semasa perhimpunan krayon di Butenseken Sweden.

Seni
----

Sesetengah syarikat seni seperti Swiss Caran d'Ache mengeluarkan krayon laru air. Apabila ia dicampurkan dengan air, warna-warna krayon ini dengan mudahnya bercampur.

Pastel berminyak amat terkenal dalam kerja seni lukis. Krayon Conté yang diperbuat daripada tanah liat dan grafit digunakan untuk melakar. Antara yang terkenal dalam penggunaan krayon conté dalam hasil kerja tangan mereka ialah Antoine Watteau dan Jean-François Millet.

Lihat juga
----------

* Warna
* Alat tulis

Pautan luar
-----------

* 120 Nama Krayon Dan Lagi Fakta-Fakta Menarik
* Laman Web Rasmi Crayola

|  |  |
| --- | --- |
| Ikon tunas | Rencana berkaitan kesenian ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Agensi Kaunseling dan Pengurusan Kredit** (secara rasmi disingkat sebagai **AKPK**) ialah sebuah agensi di bawah Bank Negara Malaysia yang ditubuhkan pada 17 April 2006 bagi membantu individu mengendalikan situasi kewangan mereka dan mencapai ketenangan minda hasil daripada penggunaan kredit secara bijak. Aktiviti utama agensi ini ialah: Pendidikan Kewangan, Kaunseling Kewangan dan Program Pengurusan Kredit.

Sehingga April 2018, seramai 28,000 orang te­lah mendaftar untuk mendapatkan perkhidmatan kaun­­­seling kewangan daripada AKPK. Daripada jumlah tersebut, sebanyak 4,000 telah memohon untuk mengikuti Program Pengurusan Kredit (DMP). Anuar Mohd Hussain ialah Pengerusi AKPK sejak 3 September 2018.

Struktur korporat
-----------------

Agensi Kaunseling dan Pengurusan Kredit (AKPK) diwujudkan oleh Bank Negara Malaysia bagi membina rangka kerja perlindungan pengguna yang komprehensif serta langkah proaktif bagi memastikan sektor isi rumah terus mampan dan berdaya tahan. Agensi ini menyediakan khidmat nasihat, kaunseling dan bantuan kepada individu dalam bidang berkaitan dengan kredit, pengurusan kewangan dan pendidikan serta penstrukturan semula hutang. Kesemua perkhidmatan AKPK adalah percuma.

AKPK membantu peminjam perseorangan yang layak untuk menstruktur semula hutang yang berkaitan dengan pinjaman perumahan, sewa beli, kad kredit, kad caj dan pinjaman peribadi lain yang diperoleh daripada institusi 1 yang dikawal selia oleh Bank Negara. Bagaimanapun, ia tidak menyediakan sebarang kemudahan kredit kepada pelanggan.

AKPK telah mengembangkan perkhidmatannya untuk menjadi Penama Perjanjian Sukarela (VA) dalam usahanya untuk membantu mereka yang telah diisytiharkan muflis, selaras dengan tujuannya untuk menurunkan kadar kebangkrutan kebangsaan sebanyak 50%.

Sebagai sebahagian daripada Hari Simpanan Sedunia di Malaysia, AKPK dengan kerjasama Visa telah melancarkan inisiatif Treat Your Money Right yang direka untuk mempromosikan kepentingan penjimatan, berdasarkan kajian yang menunjukkan bahawa kebanyakan rakyat Malaysia menyedari betapa pentingnya penjimatan, ramai yang masih berjuang dengan menguruskan kewangan mereka.

Lihat juga
----------

* Bank Negara Malaysia

Rujukan
-------

1. 1 2 3  Agensi Kaunseling dan Pengurusan Kredit Memulakan Operasi Diarkibkan 2019-09-14 di Wayback Machine Bank Negara Malaysia (17 April 2006). Dicapai pada 15 April 2014.
2. ↑  Mohamad Hanif Samsudin (5 April 2018). 28,000 mendaftar dengan AKPK Diarkibkan 2019-04-15 di Wayback Machine *Utusan Malaysia*. Dicapai pada 15 April 2018.
3. ↑  AKPK appoints new board chairman *The Star Online* (12 September 2018). Dicapai pada 13 September 2018.
4. ↑  D. Kanyakumari (30 Januari 2018). AKPK hopes to curb bankruptcy in half The Malaysian Reserve. Dicapai pada 24 Aoril 2018.
5. ↑  Visa & AKPK's "treat your money right" initiative Diarkibkan 2019-04-24 di Wayback Machine Focus Malaysia (31 Oktober 2018). Dicapai pada 1 November 2018.

Pautan luar
-----------

* Tapak web rasmi
Pejabat JMA di Chiyoda, Tokyo.
**Agensi Meteorologi Jepun** (気象庁, *Kishōchō*) (bahasa Inggeris:*Japan Meteorological Agency*, JMA) ialah perkhidmatan kaji cuaca bagi kerajaan Jepun. JMA merupakan sebahagian daripada Kementerian Tanah, Infrastruktur dan Pengangkutan yang separa autonomi. JMA bertanggungjawab dalam mengumpul dan melaporkan maklumat dan ramalan cuaca serta pemerhatian dan amaran gempa bumi, tsunami dan letusan gunung berapi di Jepun.

JMA berpangkalan di Chiyoda, Tokyo dengan enam buah pejabat pentadbiran tempatan. Manakala maklumat dikumpul dengan empat buah Balai Cerap Laut, lima buah kemudahan sokongan, empat buah Pusat Perkhidmatan Cuaca Penerbangan dan 47 buah Pusat Pencerapan Kaji Cuaca Tempatan yang dilengkapi dengan satelit cuaca dan pusat kajian.

Selain itu, JMA juga diberi tanggungjawab sebagai satu Pusat Meteorologi Khusus Serantau yang memantau aktiviti siklon tropika di bahagian barat Lautan Pasifik dan memberi amaran dan nasihat di kawasan tersebut.

Untuk mengukur keamatan seismik, JMA telah menempatkan 627 titik pencerapan di seluruh negara Jepun. Pejabat *Earthquake Phenomena Observation System* yang berkhidmat sepanjang hari menjejak dan melaporkan aktiviti gempa bumi di keseluruhan negara.

Agensi ini juga menjadi wakil dalam Jawatankuasa Penyelaras Ramalan Gempa Bumi Jepun.

Rujukan
-------

1. 1 2  "Japan Meteorological Agency: The national meteorological service of Japan" (PDF). Japan Meteorological Agency. Diarkibkan daripada yang asal (PDF) pada 2009-03-19. Dicapai pada 2009-05-03.
2. ↑
3. ↑  Corkill, Edan (10 April 2011). "Japan's seismic nerve center". Japan Times. m/s. 7. Diarkibkan daripada yang asal pada 2012-07-20. Dicapai pada 2011-10-05.
4. ↑  "Organizations with ties to CCEP". CCEP. Dicapai pada 19 Mac 2011.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Agensi Meteorologi Jepun*** |

* Halaman rasmi
* JMA dalam Top500.org